**ג'וליה פרמנטו** (נולדה ב-1984) הוא שם העט של ג'וליה צייזלר, סופרת ישראלית וד״ר לספרות אמריקאית, זוכת פרס שרת התרבות לסופרים בראשית דרכם לשנת 2016. ספרה "כפר סבא 2000" זכה בתחרות מועדון קריאה של Time Out תל אביב בשיתוף עיריית תל אביב-יפו לשנת 2018.

ביוגרפיה
--------

נולדה וגדלה בכפר סבא, בוגרת מגמת קולנוע בתיכון ע"ש יצחק רבין.

בעלת תואר ראשון בספרות כללית וצרפתית, ותואר שני בספרות כללית מאוניברסיטת תל אביב. בעבודת הדוקטור שלה מאוניברסיטת קליפורניה בסן דייגו, התמקדה במטאפורת הבשר בספרות יהודית - אמריקאית. 

"ספארי", הרומן הראשון שלה אשר כתבה בגיל 24, עורר סערה תקשורתית. "ספארי" נכתב בעברית דיבורית המתנערת באופן מופגן משפה גבוהה המזוהה עם 'ספרותיות', והציג גיבורות מסוג שאינו מוכר בנוף הספרותי המקומי: חסרות רסן, נטולות עכבות, זועמות ואפלות. סיפור פרי עטה התפרסם בקובץ הסיפורים "תל אביב נואר" בעריכת אתגר קרת ואסף גברון אשר יצא לאור בו-בזמן בעברית ובאנגלית.
סיפורים קצרים פרי עטה התפרסמו באנגלית, בערבית, בגרמנית ובפולנית.

ב-2017 יצא לאור ספרה השני, "כפר סבא 2000" בעריכת ליה פן. הרומן נכתב בהשראת פרשת הרצח של הנער אסף שטיירמן בחורשת יער אוסישקין בכפר סבא בשנת 1996.

הרומן זיכה אותה בפרס שרת התרבות בתחומי היצירה הספרותית, מנימוקי השופטים לזכייתה בפרס: "'כפר סבא 2000', ספרה השני של ג'וליה פרמנטו, משלב יחד שני ז'אנרים לפחות - רומן נעורים אפל ומותחן פשע - ומצליח לאזן בווירטואוזיות מרשימה בין פראות, פתוס ופרודיה... פרמנטו מעצבת בספרה עברית יעילה מאוד, קרובה לפני השטח הנפשיים של גיבוריה אך גם גמישה ומרובת הקשרים ואלוזיות, ויוצרת בעזרתה עלילה דחוסה המשרטטת את כמיהתם של גיבוריה הצעירים לאלימות, ואפילו לרצח, על קשת מובניה האפשריים: הן על היבטיה האסתטיים או הקיומיים, והן על ילדותיותה, ריקנותה הרגשית והפוליטית, העמדת הפנים היומרנית הכרוכה בה וכיוצא בזה. מרתק במיוחד המתח והפער שמתעצבים לאורך הרומן בין מציאות לדמיון - או בין מציאות לעיבוד בדיוני - שכן הרצח שניצב בבסיס העלילה מתורגם בו שוב ושוב למופע, מיצג, תסריט, פנטזיה, סיוט, משל, השערה, מעשייה, כמעט עד להתפוררותו."

פרמנטו כותבת למדור הדעות בעיתון "הארץ". בשנת 2018 ערכה את ספר הסיפורים הקצרים של המשורר רועי חסן. בשנת 2021 ערכה יחד עם אוריאל קון את האנתולוגיה ״סקס. 26 סיפורים עברים עכשוויים״ אשר יצא לאור בהוצאת תשע נשמות.

בשנת 2022 התמנתה למנהלת האמנותית של פסטיבל הסופרים הבינלאומי במשכנות שאננים.

אחרי הטבח בשמחת תורה 2023 פרסמה מאמר שבו הצהירה כי השמאל לא יכול עוד לשמש לה בית, לנוכח שתיקתו על מעשי הזוועה.

ספריה
-----

* **ספארי** (אגם הוצאה לאור, 2011)
* **כפר סבא 2000** (הוצאת ידיעות ספרים - פן, 2017)

קישורים חיצוניים
----------------

* ג'וליה פרמנטו, ברשת החברתית פייסבוק
* הספרים של ג'וליה פרמנטו, באתר "סימניה"
* ג'וליה פרמנטו, ב"לקסיקון הספרות העברית החדשה"
* מיה סלע, ג'וליה פרמנטו מתארת את תל אביב כסדום ועמורה בספרה "ספארי", באתר הארץ, 8 ביולי 2011
* ענבל מלכה, "ספארי" מאת ג'וליה פרמנטו | מלכת הג'ונגל, באתר הארץ, 13 ביולי 2011
* אווה אילוז, הדוניזם, חופש ומאבק, באתר הארץ, 29 ביולי 2011
* יותם שווימר, "ספארי" של ג'וליה פרמנטו: רומן של זיקוקי דינור, באתר ynet, 6 בספטמבר 2011
* אתר למנויים בלבד איה אליה, רישום פלילי, באתר "ידיעות אחרונות", 11 ביולי 2017
* אתר למנויים בלבד יוני ליבנה, "כפר סבא 2000": נבלע במהירות במורד הגרון, באתר "ידיעות אחרונות", 28 ביולי 2017
* אריק גלסנר, על "כפר סבא 2000" של ג'וליה פרמנטו, באתר "מבקר חופשי", 1 באוגוסט 2017
* עודד כרמלי, ‏אפשר להוציא את הילדים מכפר סבא?, באתר ‏מאקו‏, 3 באוגוסט 2017
* לאה רודיטי, כפר סבא 2000: הקלות הבלתי נסבלת של הקיום, באתר nrg‏, 19 באוגוסט 2017
* נועה סוזנה מורג‏, מחשבות על רצח: "כפר סבא 2000" מתאר היטב ריק ופאתוס נעורים, באתר וואלה!‏, 6 בספטמבר 2017
* אתר למנויים בלבד יפתח אשכנזי, כשהרוע הפנימי גואה על פני השטח ופוגש את הזולת, באתר הארץ, 16 באוקטובר 2017
* אתר למנויים בלבד יובל אביבי, "כפר סבא 2000": מאוויים אפלים של נערים בהשראת רצח אסף שטיירמן, באתר הארץ, 26 באוקטובר 2017
* נעם פרתום, ‏העיירה סוערת: ריאיון עם מחברת "כפר סבא 2000", באתר "Time Out ישראל", 30 במאי 2018
* טליה לוין, ״שנאתי סופרים ישראלים, כתבתי ספר שהייתי רוצה לקרוא״, באתר מעריב, 5 במאי 2019
* ג'וליה פרמנטו, סיפור: שדרות רוטשילד, עוד מאה שנה, באתר הארץ, 26 בספטמבר 2019
* ג׳וליה פרמנטו-צייזלר, ראיון: לרגל האנתולוגיה סקס. בעריכתה במדור ספרות של כלכליסט 05 באפריל 2021
* עטרה בן חנן, חד אבל לא משמעי, באתר "מעלה", דצמבר 2021
* ג׳וליה פרמנטו-צייזלר, אבא וג׳ולי מוציאים עיניים בבית הקברות, שני סיפורים קצרים באתר המוסך-מוסף לספרות של הספרייה הלאומית, 1 בפברואר 2023

הערות שוליים
------------

1. ↑  לאה רודיטי, כפר סבא 2000: הקלות הבלתי נסבלת של הקיום, באתר nrg‏, 19 באוגוסט 2017
2. ↑  כפרֹ סבא 2000, באתר הוצאת פן
3. ↑  הוכרזו הזוכים בפרס שרת התרבות בתחומי היצירה הספרותית לשנת תשע"ו
4. ↑  אתר למנויים בלבד ג'וליה פרמנטו צייזלר, באתר הארץ, 3 במרץ 2022
5. ↑  אתר למנויים בלבד ג'וליה פרמנטו צייזלר, חמאס אנסו, שרפו, רצחו, ואתם שותקים, באתר הארץ, 22 באוקטובר 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007289131605171
* LCCN: no2011187562
* VIAF: 220557961
* WorldCat: lccn-no2011187562

 |